***MATERSKÁ ŠKOLA, OCHODNICA č.355***

 ***ŠKOLSKÝ VZDELÁVACÍ PROGRAM :***

 ***„VESELÉ VČIELKY“***

 ***„Sme malé, ale šikovné!“***

|  |  |
| --- | --- |
| Stupeň vzdelania | predprimárne vzdelanie |
| Dĺžka štúdia  | 1-4 roky |
| Forma vzdelávania | celodenná, poldenná |
| Vyučovací jazyk | slovenský |
| Druh školy | materská škola |
| Názov školy | Materská škola, Ochodnica č.355 |
| Adresa školy | Ochodnica č.355 023 35  |
| IČO | 37 90 60 89 |
| Riaditeľka materskej školy | Mgr. Alena Pijáková |
| Kontakty | tel. : 041/ 4233114  |
|  | e-mail:alena.pijakova@gmail.com |
|  | mobil: 0904/444 974 |
| Zriaďovateľ | Obec Ochodnica |
| Adresa | Ochodnica č. 121 023 35  |
| Kontakty | tel.:041/4233121 obecochodnica@stonline.sk |
| Spoločný školský úrad  | RNDr. Edita Brisudová |
| Adresa | SŠÚ Obec Raková 140, 023 51 |
| Kontakty | mob.:0911146314, editabrisudovassu@gmail.com |
| Predložený zriaďovateľovi | 02.09.2016 |
| Prerokovaný v pedagogickej rade | 31.08.2016 |
| Prerokovaný v rade školy | 13.10.2016 |
| Vydaný dňa | 01.09.2016 |

**Vízia Materskej školy**

,,Spokojné dieťa, ktoré ráno prichádza s úsmevom,

spokojný rodič, ktorý privádza a odvádza svoje dieťa,

spokojný učiteľ, ktorý rozdáva lásku, vedomosti a zručnosti."

**Vypracovala:** Mgr. Alena Pijáková v spolupráci so všetkými pedagogickými zamestnancami materskej školy.

**OBSAH**

1. Školský vzdelávací program...........................................................................................3
2. Vlastné zameranie školy.................................................................................................3
3. Vymedzenie vlastných cieľov a poslania výchovy a vzdelávania..................................4
4. Učebné osnovy................................................................................................................5
5. Východiská plánovania...................................................................................................5
6. Stupeň vzdelania, ktorý sa dosiahne absolvovaním školského vzdelávacieho programu..……………………………………………………………...………………7
7. Dĺžka dochádzky a forma výchovy a vzdelávania..........................................................7
8. Vyučovací jazyk..............................................................................................................7
9. Spôsob a podmienky ukončovania výchovy a vzdelávania............................................8
10. Materiálno- technické a priestorové podmienky.............................................................8
11. Vnútorný systém kontroly a hodnotenia detí a zamestnancov školy............................10
12. Podklady a východiská školského vzdelávacieho programu........................................11
13. Platnosť a revidovanie školského vzdelávacieho programu.........................................11
14. Zoznam použitých skratiek a symbolov........................................................................12

 Prílohy

1. Bezpečnosť pri organizovaní školských výletov a exkurzií, školy v prírode.............13
2. Ochrana pred sociálno-patologickými javmi, diskrimináciou, alebo násilím...............15
3. Osobitosti a podmienky výchovy a vzdelávania detí so špeciálnymi výchovno-vzdelávacími potrebami................................................................................................17
4. Učebné osnovy..............................................................................................................18

***1 Školský vzdelávací program***

 Školský vzdelávací program ***„ Veselé včielky“*** je kurikulárnym dokumentom pre pedagogických zamestnancov našej materskej školy, podľa ktorého sa uskutočňuje predprimárne vzdelávanie.Vytvára priestor pre uplatňovanie takých štýlov práce, ktoré pozitívne ovplyvňujú učenie sa detí, ich výsledky, sociálne prostredie triedy a celej školy. Podporuje prirodzenú detskú zvedavosť, radosť z objavovania a získavania nových poznatkov v spolupráci s rovesníkmi. Je vypracovaný v súlade so Štátnym vzdelávacím programom pre predprimárne vzdelávanie v materských školách , vychádza zo :

* všeobecných cieľov ustanovenými v štátnom vzdelávacom programe,
* cieľov výchovy a vzdelávania ustanovenými v školskom zákone,
* potrieb a záujmov detí, rodičov/zákonných zástupcov a pedagogických zamestnancov,
* podmienok materskej školy,
* zamerania a vízie materskej školy.

 Názov symbolizuje vlastnosti - ***veselosť, múdrosť, pracovitosť a šikovnosť***, ktoré sú charakteristické pre včely. Pevne veríme, že naše deti budú odchádzať z materskej školy s vlastnosťami týchto malých, ale veľmi užitočných tvorov.

***NAŠE VČIELKY SÚ :***

**V- veselé**

**Č- čarovné**

**I- ihravé**

**E- empatické**

**L- láskavé**

**K- kreatívne**

**A- absolútne fajn**

***2 Vlastné zameranie školy***

 Zameraním našej materskej školy je ***utvárať u detí pozitívny vzťah***:

 k regionálnemu folklóru, k svojej obci, regiónu, k národu a vlasti prostredníctvom poznania

 miestnej krajiny, jej histórie, kultúry a tradícií,

 k prírodnému bohatstvu svojej obce poznávaním prírody, jej krásy, hodnôt, vypestovať

 u detí základné návyky súvisiace s ochranou prírody,

 k zdravému životnému štýlu, usilovať sa o ich zdravý a bezpečný život.

***3 Vymedzenie vlastných cieľov a poslania výchovy a vzdelávania***

Cieľom výchovy a vzdelávania v našej materskej škole je umožniť dieťaťu :

* získať vzdelanie podľa „školského zákona“ ( zákon č. 245/2008 o výchove a vzdelávaní a o zmene niektorých zákonov ),
* uľahčiť mu plynulú adaptáciu na prostredie materskej školy, posilňovať pocit bezpečia a istoty,
* vytvárať pozitívnu klímu pre priateľstvo a spoluprácu medzi deťmi a tak rozvíjať sociabilitu, úctu k sebe, k iným deťom,
* formovať a rozvíjať sociálne zručnosti , viesť k základným pravidlám správania sa a empatie, naučiť sa kontrolovať a regulovať svoje správanie,
* posilňovať úctu k rodičom a ostatným osobám , k domovu, ku kultúrnym a regionálnym hodnotám a tradíciám, aktívne sa podieľať na kultúrnom živote obce,
* posilňovať úctu štátu, ktorého je občanom , k štátnemu jazyku, k materinskému jazyku,
* rozvíjať predčitateľskú gramotnosť prostredníctvom práce s knihou a literatúrou, rozvíjať predkonvenčné písmo tvorbou kníh, maľovaným čítaním a pod.,
* získať a posilňovať úctu k ľudským právam a základným slobodám a zásadám ustanoveným v Dohovore o ochrane ľudských práv a základných slobôd, poznať a uplatňovať svoje práva, ale aj povinnosti,
* naučiť sa rozvíjať a kultivovať svoju osobnosť , kooperovať v skupine a preberať na seba primeranú zodpovednosť,
* starať sa a chrániť svoje zdravie a zdravie iných detí, vrátane zdravej výživy,
* pravidelný pohyb na čerstvom vzduchu a podporovať prirodzenú detskú túžbu po pohybe,
* rozvíjať prírodovedné a enviromentálne cítenie - chrániť životné prostredie a rešpektovať všeľudské etické hodnoty, triediť odpad a poznať jeho opätovné využitie,
* podporiť vzťah k poznávaniu a učeniu sa hrou prostredníctvom aktivizujúcich metód zážitkového učenia,
* zabezpečovať aktívnu ochranu pred sociálno-patologickými javmi, uplatňovať prosociálny výchovný štýl,
* v období pred vstupom do základnej školy a realizáciou spoločných podujatí zo ZŠ zabezpečiť plynulý prechod z materskej školy do základnej školy a utvárať tak predpoklady na ďalšie vzdelávanie.

***4 Učebné osnovy***

 V zmysle § 9 ods. 5) a 6) školského zákona sú učebnými osnovami školského vzdelávacieho programunašej materskej školy, vzdelávacie štandardy Štátneho vzdelávacieho programu pre predprimárne vzdelávanie v materských školách. Je dostupný na webovom sídle

 Ministerstva školstva vedy, výskumu a športu SR.(http://www.minedu.sk/data/att/7828.pdf).

***5 Východiská plánovania***

 Východiská plánovania predstavujú základný prístup našej materskej školy k plánovaniu výchovno-vzdelávacej činnosti. Vyjadrujú, akým spôsobom naša materská škola postupuje pri usporadúvaní konkrétneho obsahu vzdelávania. Učiteľka, ešte predtým ako začne realizovať konkrétnu výchovno- vzdelávaciu činnosť s deťmi má vedieť, ***čo má*** (učebné osnovy), ***čo môže*** (rešpektovanie vekových zvláštností a individuálnych osobitostí detí), ***čím chce*** (stratégie výchovno-vzdelávacej činnosti) a ***prečo to má dieťa naučiť*** - aby sa dieťa rozvíjalo celostne vo všetkých oblastiach.

* Výchovno-vzdelávacia činnosť je plánovaná ***týždenne*** vzhľadom na špecifiká práce v materskej škole s celodennou výchovou a vzdelávaním, kedy predprimárne vzdelávanie zabezpečujú striedavo na zmeny dve učiteľky.
* Plán výchovno-vzdelávacej činnosti je chápaný ako súčasť prípravy na výchovno-vzdelávaciu činnosť, ktorého forma a spôsob vedenia sú schválené pedagogickou radou.
* Plán vypracúva učiteľka rannej zmeny pre svoju priamu výchovno-vzdelávaciu činnosť v konkrétnej triede.
* Učiteľky vzájomne spolupracujú v rámci prípravy a plánovania svojej výchovno-vzdelávacej činnosti v konkrétnej triede, ale i v celej materskej škole. Je úplne na ich vzájomnej súčinnosti a dohode, koľkokrát maximálne za týždeň zaradia jednotlivé vzdelávacie oblasti. V rámci vzdelávacej aktivity zohľadňujú možnosť voľby vzájomne kombinovať a prelínať príslušné vzdelávacie oblasti.
* Učiteľky vychádzajú pri plánovaní výchovno-vzdelávacej činnosti z poznania aktuálnej úrovne detí, aby sa deti neučili to čo už vedia, čo poznajú a z dôslednej pedagogickej analýzy každého dieťaťa. Rešpektujú ich potreby, prirodzenú variabilitu a sociokultúrne prostredie.
* Súčasťou plánovania je zohľadnenie vymedzených tém, ktoré sú interným materiálom materskej školy. Voľba konkrétnej témy a dĺžka jej časového úseku je na uvážení a dohode učiteliek danej triedy. Témy predstavujú ucelenú opornú konštrukciu pre štruktúrovanie konkrétneho obsahu vzdelávania, ale zohľadňujú i zmysluplný situačný kontext aktivít s deťmi v rámci určitého obdobia, ako i tradíciu a podmienky našej materskej školy. Jednotlivé témy je možné podľa potreby učiteliek danej triedy zlúčiť, prípadne akokoľvek zmeniť ich poradie z dôvodu materiálno-technického zabezpečenia plánovaných aktivít v triedach. Pri realizácii aktivít materskej školy je potrebná spolupráca medzi všetkými učiteľkami s vedením materskej školy.
* Učiteľka plánuje systematickým spôsobom od menej náročných požiadaviek na dieťa k náročnejším a rešpektuje metodické postupy špecifické pre jednotlivé vzdelávacie oblasti. Stanovené výchovno-vzdelávacie ciele a aktivity nesmú deti preťažovať ale nesmú byť ani nepodnetné a deti nerozvíjajúce.
* Pri plánovaní výchovno-vzdelávacej činnosti môžu učiteľky, ale nie je to ich povinnosťou, využívať i adaptácie výkonových štandardov jednotlivých vzdelávacích oblastí. Výkonové štandardy môžu v rámci plánovaných aktivít deliť, ale i integrovať do logických celkov podľa vlastného uváženia zohľadňujúc rozvojové možnosti detí v konkrétnej triede.
* Učiteľka zohľadňujúc sociokultúrne prostredie detí sama rozhoduje na základe charakteru formulácie konkrétneho výkonového štandardu, či k jeho dosiahnutiu smeruje priebežne vytvorením príležitostí prostredníctvom prirodzených každodenných socializačných situácií v rámci dlhšieho časového obdobia, alebo ich je potrebné plánovať a realizovať v konkrétnych cielených vzdelávacích aktivitách.
* Na základe hlbšieho poznania charakteristiky jednotlivých vzdelávacích oblastí, ako aj poznania vzdelávacích štandardov, si učiteľka samostatne volí vhodné metódy, stratégie, formy a prostriedky pre svoju plánovanú výchovno-vzdelávaciu činnosť. Ich výber a uplatňovanie je právom každého pedagogického zamestnanca.
* Pri plánovaní výchovno-vzdelávacej činnosti učiteľky dôsledne uplatňujú princípy inkluzívneho vzdelávania. Materská škola pre začlenené deti so špeciálnymi výchovno-vzdelávacími potrebami vytvára v prípade potreby v úzkej spolupráci s centrom pedagogicko-psychologického poradenstva a prevencie vhodné podmienky prostredníctvom individuálneho vzdelávacieho programu, alebo prostredníctvom vzdelávacích programov určených pre školy, ktoré vzdelávajú deti so špeciálnymi výchovno-vzdelávacími potrebami.
* V čase školských prázdnin a v prípade zlúčenia tried z dôvodu chorobnosti detí , kedy je počet detí nižší, sa výchovno-vzdelávacia činnosť plánuje a realizuje v hrách a hrových činnostiach.

***6 Stupeň vzdelania, ktorý sa dosiahne absolvovaním školského vzdelávacieho***

 ***programu, alebo jeho ucelenej časti***

 Dieťa absolvovaním posledného ročníka vzdelávacieho programu odboru vzdelávania v materskej škole získa ***predprimárne vzdelanie***. Dokladom o získanom stupni vzdelania je „Osvedčenie o absolvovaní predprimárneho vzdelávania“.

***7 Dĺžka dochádzky do materskej školy a forma výchovy a vzdelávania***

 Dĺžka dochádzky je podmienená záujmom rodiča/zákonného zástupcu dieťaťa.

Dochádzka dieťaťa do materskej školy môže byť :

* niekoľkoročná – ( 1 až 4 roky )
* posledný rok pred plnením povinnej školskej dochádzky
* odložená povinná školská dochádzka

Forma výchovy a vzdelávania:

 - denná forma – celodenná

 - poldenná ( podľa potreby rodičov v rozsahu štyroch príp. piatich hodín denne

 v dopoludňajšom čase )

***8 Vyučovací jazyk***

 Vyučovacím jazykom, v ktorom sa realizuje predprimárne vzdelávanie v našej materskej škole, je štátny jazyk na území Slovenskej republiky – ***slovenský jazyk****.*

***9 Spôsob, podmienky ukončovania výchovy a vzdelávania a vydávanie dokladu***

***o získanom vzdelaní***

* Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole.
* Predškolské vzdelávanie ukončuje dieťa spravidla v školskom roku, v ktorom do 31.augusta dosiahne šiesty rok veku a dosiahne školskú spôsobilosť.
* Dokladom o získanom stupni vzdelania je ***Osvedčenie o absolvovaní predprimárneho vzdelávania,*** ktoré vydáva materská škola na základe žiadosti zákonného zástupcu, alebo zástupcu zariadenia, teda nie automaticky pre všetky deti, ktoré absolvujú posledný ročník vzdelávacieho programu odboru vzdelávania v materskej škole.
* Osvedčenie sa vydáva na predpísaných tlačivách schválených ministerstvom školstva. Údaje na osvedčení sa musia zhodovať s údajmi o dieťati uvedenými v príslušnej pedagogickej dokumentácii. Za zhodu údajov a správnosť vyplnenia zodpovedá riaditeľka školy.
* Predprimárne vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného centra pedagogicko-psychologického poradenstva a prevencie a všeobecného lekára pre deti a dorast, môže plniť povinnú školskú dochádzku (predčasné zaškolenie dieťaťa na žiadosť rodičov/ zákonných zástupcov).
* Deťom, o ktorých materská škola vie, že budú mať odložené plnenie povinnej školskej dochádzky a budú navštevovať materskú školu aj v nasledujúcom školskom roku, sa osvedčenie o absolvovaní predprimárneho vzdelávania nevydáva.
* V prípade ukončenia dochádzky do materskej školy v priebehu školského roka, predloží riaditeľke materskej školy rodič/ zákonný zástupca dieťaťa, písomnú žiadosť o ukončenie dochádzky do materskej školy.

***10 Materiálno – technické a priestorové podmienky***

 Prostredie materskej školy môže pozitívne ovplyvňovať osobnosť dieťaťa len vtedy, keď dokáže v plnej miere uspokojovať psychické, citové a telesné potreby. Mikroklíma prostredia materskej školy vplýva na pocit pohody, výkonnosť a únavu pri pohybe, hre, učení sa a práci.

* Prostredie našej materskej školy spĺňa estetické a emocionálne kvality. Budova materskej školy má dve podlažia. Na prízemí je vstupná hala, šatňa, trieda, spálňa, sociálne zariadenie (WC, umyváreň, ), miestnosť pre zamestnancov, školská kuchyňa, chodby a sklady. Na poschodí je trieda, sociálne zariadenie (WC, umyváreň, ), šatňa, kancelária, izolačka a sklad. Prostredie materskej školy zútulňuje a spríjemňuje estetická výzdoba, ktorá sa pravidelne aktualizuje podľa ročných období a podujatí materskej školy. Každá trieda je jedinečná a podnetná pre deti.
* Edukačné pomôcky a hračky – patria k nezastupiteľnému vybaveniu materských škôl. Dopĺňajú sa priebežne, podľa potreby, s ohľadom na ich kvalitu a veku primeranosť.
* Pedagogický zamestnanci majú k dispozícii počítače, notebook s prístupom na internet, tlačiareň. Deti majú taktiež k dispozícií počítače, interaktívne tabule, majú možnosť pracovať s fotoaparátom a inými digitálnymi pomôckami.
* Detská a odborná literatúra sú súčasťou našej materskej školy. Učiteľská knižnica sa dopĺňa priebežne , podľa ponuky zaujímavých a certifikovaných publikácií. Detskú knižnicu na triedach si sleduje každá triedna učiteľka a dopĺňa ju podľa vlastného uváženia. Učebné pomôcky sa sústreďujú v učebných skladoch a slúžia celému pedagogickému zboru. Rovnako aj didaktická a audiovizuálna technika.
* Telovýchovné náradie a náčinie, a podobne aj hudobné nástroje by bolo treba doplniť.
* Dostatočné vybavenie spotrebným materiálom na výtvarné, grafomotorické a pracovné činnosti sú dobrým východiskom pre kvalitné plnenie školského vzdelávacieho programu.
* Nábytok triedy – rešpektuje antropometrické požiadavky. Jeho rozmiestnenie rešpektuje potrebu detí mať dostatok priestoru na hry, zdravotné cvičenie a vzdelávacie aktivity. Ležadlá sú dostatočne pevné a stabilné, dobre tepelne izolované, ľahko prenosné a skladateľné.
* Areál materskej školy – tvorí školský dvor. Jeho zariadenie tvoria preliezky, pieskovisko a altánok. Oplotenie školského dvora je nevyhnutné z bezpečnostných a hygienických dôvodov. Nachádza sa tu veľa zelene, stromov a kríkov.
* Zariadenie školskej kuchyne je adekvátne dobe jej činnosti. Postupne dochádza k jej modernizácií, výmene spotrebičov a pracovného náradia pre kuchárku.
* Vykurovanie materskej školy a prípravu teplej vody zabezpečuje vlastná plynová kotolňa umiestnená priamo v  budove, zásobovanie pitnou vodou je z obecného vodovodu.

Priestorové a materiálne podmienky v našej materskej škole sú na primeranej úrovni a spĺňajú požiadavky ustanovené školským zákonom.

***11 Vnútorný systém kontroly a hodnotenia detí a zamestnancov školy***

 Vnútorná kontrola materskej školy je vo všeobecnosti zameraná na všetkých zamestnancov a špecificky formou hospitačnej činnosti na samotnú výchovnú a vzdelávaciu činnosť, ktorá zahŕňa učenie učiteliek aj učenie sa detí. Tieto dve zložky je potrebné pozorovať a hodnotiť v ich vzájomnom pôsobení. Výsledky pedagogickej práce učiteliek sa odrážajú v správaní, konaní a úrovni vedomosti, zručnosti a návykov detí a naopak. **Hodnotenie detí**: Diagnostika – zaznamenáva úroveň detských schopností, vedomostí, spôsobilostí. Vyhotovuje sa na začiatku školského roka, v priebehu školského roka a na záver školského roka.

***Formy hodnotenia dieťaťa***:

* neverbálne (úsmev, žmurknutie, prikývnutie, zamračenie...), dotyk rúk, tela, gestá
* verbálne (slovné- áno, nie, dobre, zle...)
* písomné (diagnostika, zhodnotenie výchovno-vzdelávacích výsledkov )
* oceňovanie výkonu (výstavka produktov, poverenie vedením skupiny, vybratie hry...)

***Metódy hodnotenia dieťaťa***: pozorovanie, rozhovor, analýza produktov, portfólio. referencie od rodičov a iných odborných zamestnancov.

**Hodnotenie zamestnancov**: Všetci pedagogickí zamestnanci sú hodnotení jeden krát v školskom roku v rámci hodnotiaceho pohovoru so zamestnancom na základe výsledkov priamej hospitačnej činnosti, plnenia úloh školy a stanovených kritérií hodnotenia (samoštúdium, dodržiavanie pracovných povinností, výsledky detí v edukačnom procese, estetizácia prostredia, spolupráca s rodinou, spolupráca s celým kolektívom, zavádzanie inovačných metód, účasť na školských a mimoškolských aktivitách...).

 Konkrétne zameranie kontrolnej činnosti zamestnancov je rozpracované v ročnom pláne vnútornej kontroly školy vypracovanom v súlade s § 9 ods. 4 písm. c) vyhlášky MŠ SR č. 306/2008 Z. z. v znení vyhlášky MŠ SR č. 308/2009 Z. z.

 V materskej škole vytvárame prostredie priaznivej pracovnej klímy s dôrazom na vzájomnú dôveru, úctu, zodpovednosť a pracovné nasadenie v stabilnom kolektíve, ktorý udržiava dobré medziľudské vzťahy s rodičmi a spolupracuje s partnermi školy.

 Hodnotenie materskej školy zverejňujeme každoročne v „Správe o výchovno-vzdelávacej činnosti, jej výsledkoch a podmienkach“. Správa sa prerokováva v pedagogickej rade, rade školy a obecnom zastupiteľstve so zriaďovateľom.

***12 Podklady a východiská školského vzdelávacieho programu***

Školský vzdelávací program materskej školy je spracovaný v súlade s/so:

* Štátnym vzdelávacím programom pre predprimárne vzdelávanie v materských školách,
* zákonom č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
* vyhláškou MŠ SR č.306/2008 Z .z. o materskej škole, v znení vyhlášky č. 308/2009 Z. z.
* zákonom č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov,
* zákonom č.317/2009 Z.z. o pedagogických a odborných zamestnancoch a o zmene a doplnení niektorých zákonov v znení neskorších predpisov,
* prihliadnutím na špecifické podmienky materskej školy.

***13 Platnosť a revidovanie ŠkVP***

|  |  |  |  |
| --- | --- | --- | --- |
| **Platnosť ŠkVP**  | **01.09.2016** | **Obsah** |  |
| **Revidovanie** | **01.09.2017** | Zmeny týkajúce sa ustanovení §7 odst.4 a §16 odst.2 zákona č.245/2008 Z.z. o výchove a vzdelávaní... | **Vypustenie časti:**  - personálne zabezpečenie - podmienky na zabezpečenie bezpečnosti a ochrany zdravia pri vých. a vzdelávaní- požiadavky na kontinuálne vzdelávanie pedagogických a odborných zamestnancov**Zmeny pri vydávaní dokladu o absolvovaní predprimárneho vzdelávania** |
|  |  |  |  |
|  |  |  |  |
|  |  |  |  |
|  |  |  |  |

***14 Zoznam použitých skratiek a symbolov***

ŠkVP  **- š**kolský vzdelávací program

MŠ **-** materská škola

ZŠ **-** základná škola

CPPPaP **-** centrum pedagogicko-psychologického poradenstva a prevencie

BOZP **-** bezpečnosť a ochrana zdravia pri práci

PO **-** požiarna ochrana

 **-** aktivity zamerané na regionálnu výchovu



 - aktivity zamerané na enviromentálnu výchovu



 - aktivity zamerané na zdravý životný štýl 

 - aktivity zamerané na predčitateľskú gramotnosť

**

 - aktivity zamerané na dopravnú výchovu

**POUŽITÁ LITERATÚRA**

1. HAJDÚKOVA, V. 2009. *Metodika na tvorbu školských vzdelávacích programov pre materské školy*. Bratislava: MPC, 2009. ISBN 978-80-8052-341-1.
2. MINISTERSTVO ŠKOLSTVA SLOVENSKEJ REPUBLIKY. 2016.

*Štátny vzdelávací program pre predprimárne vzdelávanie v materských školách.*

Bratislava : RAABE,2016.106 str. ISBN 978-80-8140-244-9.

***Príloha č. 1***

***Bezpečnosť pri organizovaní školských výletov a exkurzií, školy v prírode –***

***školské úrazy***

 Každý školský výlet, exkurzia, zájazd ( v zmysle vyhlášky MŠ SR č. 308/2009 Z.z ), alebo iné hromadné školské podujatie ( ďalej len výlet) musí byť dôsledne pripravené a zabezpečené. Na výlet je povinný pedagogický zamestnanec zobrať karty poistencov detí. Materská škola zabezpečí vyhradený autobus, ktorý musí byť viditeľne označený. Realizácia môže prebehnúť len na základe informovaného súhlasu zákonného zástupcu dieťaťa a po dohode so zriaďovateľom.

 Škola v prírode (ŠvP) v zmysle vyhlášky č.305/2008 Z. z.o škole v prírode – riaditeľka vysielajúcej školy ( ak ide o deti jednej školy) poverí jedného učiteľa vedením školy v prírode. Vedúci ŠvP vypracuje plán organizačného zabezpečenia podľa uvedenej vyhlášky o ŠvP. Zdravotnú starostlivosť v škole v prírode zabezpečuje územne príslušné zdravotnícke zariadenie ( kam škola v prírode patrí ), alebo kvalifikovaný zdravotník. S každou triedou materskej školy s počtom najviac 22 detí sa do školy v prírode vysielajú 4 pedagogickí zamestnanci. Starostlivosť o hygienu a bezpečnosť detí- zamestnanci materskej školy sa pri plnení tejto úlohy riadia všeobecne záväznými právnymi predpismi - vyhláškou MŠ SR č. 306/2008 Z.z. o materskej škole (§ 8), zákonom č. 355/2009 Z.z. o verejnom zdravotníctve a o zmene a doplnení niektorých zákonov, zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, ďalej školským vzdelávacím programom , pracovným poriadkom, prevádzkovým poriadkom materskej školy a internými pokynmi riaditeľky školy.

 Za bezpečnosť zverených detí zodpovedajú učiteľky a riaditeľka materskej školy. Za dodržiavanie hygienických a bezpečnostných predpisov v priestoroch MŠ, v areáli MŠ a za ochranu zdravia detí zodpovedajú aj prevádzkové zamestnankyne a to v rozsahu im určenej pracovnej náplne. Úraz dieťaťa, školský úraz - pri akomkoľvek poranení hlavy je potrebné zabezpečiť vždy lekárske ošetrenie. Príznaky ochorenia a stupeň poranenia v takomto prípade posúdi a zhodnotí lekár. (Metodické usmernenie 4/2009-R 11.2.2009 k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí.)

V prípade úrazu je učiteľka, ktorá za poranené dieťa zodpovedala, povinná zabezpečiť vyšetrenie dieťaťa u pediatričky. Dieťa do zdravotníckeho zariadenia doprevádza poverená zamestnankyňa školy (aj upratovačka či vedúca ZŠS). Školský úraz eviduje učiteľka v zošite „Školské úrazy". O úraze učiteľka bezodkladne informuje zákonného zástupcu osobne, alebo prostredníctvom riaditeľky školy. O školskom úraze , ktorý je dôvodom neprítomnosti v škole najmenej tri dni sa spisuje záznam o školskom úraze (učiteľka, pracovník BOZP, prípadne i riaditeľka školy). Záznam sa spisuje do 7 dní odo dňa vzniku úrazu; k jeho spísaniu sa prizve zákonný zástupca úrazom postihnutého.

 Vo veci finančného odškodnenia školského úrazu od poisťovne ďalej koná riaditeľka školy v spolupráci so zákonným zástupcom dieťaťa. Prvú predlekársku pomoc je povinný poskytnúť každý zamestnanec školy, každý školský úraz treba evidovať v knihe školských úrazov. Pracovný úraz je zamestnanec povinný bezodkladne oznámiť zamestnávateľovi (riaditeľke materskej školy). Pri pracovnom úraze sa postupuje podľa § 17 zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov.

***Príloha č.2***

***Ochrana pred sociálno-patologickými javmi, diskrimináciou, alebo násilím***

 Odhalenie šikanovania býva niekedy veľmi ťažké i pre skúseného pedagóga. Najzávažnejšiu negatívnu úlohu pri jeho zisťovaní hrá strach (alebo snaha o utajenie) u obetí, ale aj agresorov a ďalších možných účastníkov.

Pre **vyšetrovanie šikanovania** sa odporúča nasledovná stratégia:

1. zaistenie ochrany obetiam,
2. rozhovor s deťmi, ktoré na šikanovanie upozornili, rozhovor s obeťou, s agresormi,

c) nájdenie vhodných svedkov, individuálne, prípadne konfrontačné rozhovory so
svedkami (nikdy nekonfrontovať obete a agresorov),

1. kontaktovanie rodičov alebo zákonných zástupcov, CPPPaP

Z bežných **opatrení pre agresorov** môže učiteľka použiť:

1. odporučenie rodičom agresorov vyhľadať odbornú starostlivosť CPPPaP,
2. preloženie dieťaťa do inej triedy.

V **mimoriadnych prípadoch** sa môžu použiť ďalšie opatrenia:

- Oznámenie príslušnému Úradu práce, sociálnych vecí a rodiny - sociálno-právna ochrana detí za účelom využitia nutných výchovných opatrení v prospech maloletého v zmysle zákona č. 195/1998 Z. z. o sociálnej pomoci, v znení neskorších predpisov. ***Metodické usmernenie č.7/2006 - R z 28. marca 2006 k prevencii a riešeniu šikanovaných žiakov v školách a školských zariadeniach.***

- Podporiť účinnosť prevencie a eliminácie šikanovania a násilia na materskej škole.

- Zabraňovať vzájomnému fyzickému i psychickému ubližovaniu si.

- Naučiť deti vhodne reagovať v nebezpečenstve, riešiť varovné signály v správaní detí.

- Povzbudzovať detí, aby hovorili o nepríjemných veciach a aby ich nakreslili.

- Vedieť sa ospravedlniť za nechcené ublíženie druhému.

*-* Zabezpečiť deťom fyzioterapeutický program v spolupráci s rodičmi a s CPPPaP.

Priebežne monitorovať správanie sa detí a jeho zmeny. V prípade oprávneného podozrenia na porušovanie ich zdravého osobnostného vývinu, prípadne zneužívania, bezodkladne zabezpečiť ich aktívnu ochranu, informácie na :www.prevenciasikanovania.sk

**Ciele:**

-podporovať a rozvíjať zdravotné návyky, prispievať k zlepšeniu zdravia detí, k prevencii predcivilizačnými chorobami prostredníctvom rôznych aktivít,

-racionálne a efektívne využívať čas pobytu vonku a voľný čas u detí predškolského veku,

-rozvíjať sebapoznanie, empatiu, asertivitu, potláčať negatívne reakcie u detí,

-zamedzovať detskému šikanovaniu, výsmechu, ponižovaniu medzi deťmi,

-zapojiť rodičov do protidrogových činnosti v materskej škole ( prednášky, nástenky )

***Príloha č.3***

***Osobitosti a podmienky výchovy a vzdelávania detí so špeciálnymi výchovno-***

***vzdelávacími potrebami***

 Dieťa so špeciálnymi výchovno-vzdelávacími potrebami je dieťa, u ktorého je potrebné zabezpečiť ďalšie zdroje na podporu efektívnej výchovy a vzdelávania. Pod „ďalšími zdrojmi" rozumieme podmienky, ktoré je potrebné zabezpečiť navyše okrem typických podmienok pre vzdelávanie detí. Špeciálne výchovno-vzdelávacie potreby sú u dieťaťa diagnostikované Centrom pedagogicko-psychologického poradenstva a prevencie.

***Ciele:***- rozvíjať všetky stránky osobnosti dieťaťa,

* vytvárať nové podmienky na plynulú adaptáciu na nové prostredie,
* naplniť potrebu sociálneho kontaktu dieťaťa s rovesníkmi,
* umožniť dieťaťu sebarealizáciu prostredníctvom hrových aktivít,
* rozvíjať samostatnosť dieťaťa, posilňovať jeho sebadôveru,
* vytvárať elementárne sociálne kompetencie a ich využitie v reálnom živote,
* pripraviť dieťa so špeciálnymi výchovno-vzdelávacími potrebami na plynulý prechod do základnej školy, špeciálnej základnej školy, školy pre nadané deti.

Pokiaľ budeme mať dieťa so špeciálnymi výchovno-vzdelávacími potrebami v materskej škole, budeme sa snažiť vo všetkých organizačných formách vzdelávania vytvárať pre deti špecifické podmienky pre ich úspešné vzdelávanie a uspokojovanie ich špeciálnych výchovno-vzdelávacích potrieb napríklad:

*-* úpravu podmienok (obsahu, foriem, metód, prostredia a prístupov) vo výchove

 a vzdelávaní pre dieťa,

-zohľadnením špeciálnych výchovno-vzdelávacích potrieb vyplývajúcich zo

 zdravotného znevýhodnenia, alebo nadania , alebo vývinu dieťaťa v sociálne

 znevýhodnenom prostredí,

-zabezpečenie špeciálnych vyučovacích pomôcok, kompenzačných pomôcok, úpravy

 prostredia...

-zabezpečenie personálnych podmienok a odborného prístupu v edukačnom procese

 (špeciálny pedagóg, logopéd, asistent učiteľa )

- rešpektovanie dieťaťa – zabezpečenie rovnocenného prístupu k vzdelávaniu

Pri vypracovaní individuálneho vzdelávacieho programu pre tieto deti budeme spolupracovať s CPPPaP a rodičmi.

 ***Príloha č.4***

***Učebné osnovy***

 Učebné osnovy (ďalej UO) majú programovú, orientačnú a normatívnu funkciu. Vzhľadom na osobitosti výchovy a vzdelávania, charakter výchovno – vzdelávacej činnosti a osobitosti učenia sa detí v materskej škole, sú UO vypracované vo forme 10-tich obsahových celkov ( 1 obsahový celok = 1 mesiac ). V čase letných prázdnin sa výchovno – vzdelávacia činnosť plánuje a realizuje v hrách a hrových činnostiach.

Poradie tém týždňov určených v konkrétnom obsahovom celku sa nemusí dodržať v každej triede. Záväzné sú všetky výkonové štandardy naplánované v obsahovom celku. Učiteľka si môže vytvoriť tému podľa uváženia, no musí to zaznamenať do plánov VVČ. Obsahom jednotlivých obsahových celkov sú súčasne viaceré výkonové štandardy. Obsahové celky sú zostavené tak, aby sa vedomosti, schopnosti, zručnosti a postoje detí špirálovito rozvíjali. Tie sú rozpracované do týždenných tém a navrhnuté tak, aby pokryli celú šírku edukačného zámeru.

# SEPTEMBER

 Mesiac september je spojený s problematikou adaptačného obdobia dieťaťa prvýkrát prichádzajúceho do materskej školy. Pre niektoré deti ide o príchod po dlhých prázdninách, ktoré tiež potrebujú čas prispôsobiť sa novo vzniknutej situácii. Pre deti vytvárame také podmienky a tiež činnosti, ktoré celý adaptačný proces deťom uľahčia a spríjemnia.

**Očakávané výstupy :**

Prvotným očakávaným výstupom je nielen to, aby sa dieťa dobre adaptovalo v prostredí triedy, komunikovalo s okolím, ale i poznalo samo seba. Deti sa oboznámia s predmetmi dennej potreby, spoznajú že predmety sú z rôzneho materiálu a sú rôzneho tvaru, precvičia si jemnú motoriku. Budú sa vedieť predstaviť menom a priezviskom, spoločne budú poznávať jednotlivých členov svojej triedy, rodiny, i členov rodiny ostatných detí, deti získajú poznatky o tom, kto patrí do rodiny. / Vytváranie citového puta k jednotlivým členom rodiny. Cieľom je taktiež priblížiť deťom , čo znamená domov, že je to miesto, kde nám je dobre, kde sme celá rodina pospolu./

Deti sa rôznymi činnosťami naučia reagovať na dopravné situácie, zoznámia sa s pravidlami vedúcimi k ich bezpečnosti na cestnej premávke./ Hravou formou budeme viesť deti k správnemu a bezpečnému správaniu na ulici./

**Témy týždňov:**

* **Ja a moja materská škola**
* **Môj deň**
* **Moja rodina**
* **Bezpečne na ceste**

**OKTÓBER**

 Mesiac október v našej materskej škole bude zameraný na spoznávanie ročného obdobia- jesene.

**Očakávané výstupy :**

Využívaním vhodných činností budeme u detí rozvíjať estetické vnímanie jesennej prírody, vzbudzovať u detí pocit súdržnosti so živou prírodou. Deti sa oboznámia so zmenami v tomto ročnom období, plodmi jesene. Súčasťou je aj poznávanie stromov, húb a vtákov, ich odlet do teplých krajín, deti sa oboznámia so životným prostredím, uvedomia si jeho význam a hodnotu nielen pre človeka ale i pre rôzne živočíchy, pociťujú potrebu starať sa o prírodu a život v nej ( nezahadzovať odpadky … ) Osvojené vedomosti, skúsenosti a zručnosti si deti budú naďalej rozvíjať, upevňovať a prehlbovať prostredníctvom cielených i spontánnych činností, v ktorých sa budú slobodne sebarealizovať na základe uplatňovania vlastných potrieb, záujmov a záľub. Deťom bude umožnené pozorovať, experimentovať, objavovať, skúmať, vyhľadávať informácie v teréne i pomocou učebných zdrojov. Oboznámia sa s podstatou názvu mesiaca október – mesiac úcty k starším.

**Témy týždňov:**

* **Objavujeme čaro jesene**
* **Babičkina záhrada**
* **Poďme spolu do lesa**
* **Cestujeme na výlet**

# NOVEMBER

 Mesiac november bude v našej materskej škole zameraný na posilňovanie starostlivosti detí o svoje zdravie a získanie pozitívneho vzťahu k svojmu zdraviu a zdraviu iných.

**Očakávané výstupy :**

Deti sa oboznámia s ľudským telom / časti tela a ich funkcie /, postupne si utvoria správne stravovacie a hygienické návyky, osvoja si schopnosť správneho výberu potravín / napr. uprednostnia ovocie a zeleninu pred sladkosťami /, postupne si utvoria dôležitú schopnosť odmietnuť akékoľvek potraviny, najmä sladkosti od neznámych dospelých, alebo starších detí, a uvedomia si tak možné nebezpečenstvá ponuky zdraviu škodlivých látok, napríklad drog. Uvedomia si význam cvičenia a rôznych pohybových aktivít pre svoje zdravie.

**Témy týždňov:**

* **Ja a moje telo**
* **Čo sa deje v mojom tele**
* **Rastieme zdravo**
* **Evička nám ochorela**

# DECEMBER

 Mesiac december bude v našej materskej škole venovaný najkrajším sviatkom v roku - Vianociam.

**Očakávané výstupy :**

Zimné obdobie je jedno z najbo­hatších na ľudové zvyky a tradície, kto­ré sa udržiavajú v najhojnejšom počte v slovenských rodinách. Spája sa s menami ako sú Katarína, Ondrej, Barbora, Mikuláš a Lucia. Neopísateľné čaro však v sebe ukrýva najmä vianočné obdobie. Ozdobený stromček, voňavá kapustnica, opekance a oriešky nesmeli chýbať ani v tej najchudobnejšej chalúpke. Je to vzácne dedičstvo, ktoré nám zanechali naši predkovia a mi sa ho snažíme odovzdať „našim“ deťom. Deti sa oboznámia s niektorými tradíciami a zvykmi v predvianočnom čase, rozvinú si prosociálne cítenie a správanie, kooperatívne správanie – ochotu pomôcť, obdarovať, poprosiť, poďakovať a rozdeliť sa z druhými, postupne sa naučia chápať priestorové vzťahy.

**Témy týždňov:**

* **Vitaj Mikuláš!**
* **Z rozprávky do rozprávky**
* **Čarovné Vianoce**

# JANUÁR

 Mesiac január bude v našej materskej škole venovaný ročnému obdobiu – zime.

**Očakávané výstupy :**

Deti sa oboznámia s charakteristickými znakmi tohto ročného obdoba, so zmenami v prírode a v počasí ( citlivo vnímať krásy prírody, jej čaro a jedinečnosť), spoznajú lesné zvieratá a ich život, starostlivosť o ne, upevnia si svoje zdravie otužovaním prostredníctvom snehu a pobytu na čerstvom vzduchu, oboznámia sa s bežnými i menej známymi zimnými športmi – pocítia radosť z pohybu, precvičia si šikovnosť a zručnosť. Naučia sa chrániť svoje telo pred úrazom v hrách, pri športe a iným nebezpečenstvom. Upevnia si poznatky o geometrických tvaroch a farbách.

**Témy týždňov:**

* **Pani Zima**
* **Zimné hry a športy**
* **Príroda a zvieratá v zime**

**FEBRUÁR**

 Mesiac február bude v našej materskej škole venovaný „Svetu okolo nás“

**Očakávané výstupy :**

Deti spoznajú a budú vedieť pomenovať zamestnania svojich rodičov, spoznajú niektoré ďalšie profesie a čo ku ktorému zamestnaniu potrebujeme. Oboznámia sa s tradičnými remeslami, ktoré sa spájajú s históriou našej obce. Dozvedia sa, že hračky a predmety sú z rôzneho materiálu, rôznych tvarov, veľkostí, farieb. Získajú základné poznatky o Slnku, Mesiaci, Hviezdach. Ozrejmia si pojmy ráno- doobeda -obed- poobede –večer -noc, aké činnosti vtedy vykonávame, postupne si upevnia rozlišovanie časových vzťahov – teraz, dnes, včera, zajtra. Aktívne sa zapoja do príprav „Fašiangov“ spojených s ľudovou tradíciou- „Pochovávaním basy“, ktorá sa uskutoční v našej materskej škole.

Témy týždňov:

* **Tradičné remeslá a materiály**
* **Čo robím celý deň a rok**
* **Fašiangy, Turíce, Veľká noc ide**

# MAREC

 Mesiac marec bude v našej materskej škole venovaný knihe a ročnému obdobiu – jari.

**Očakávané výstupy** :

Deti sa oboznámia s charakteristickými znakmi jari, naučia sa básne a piesne s jarnou témou. Oboznámia sa s jarnými ľudovými porekadlami a zvykmi. Spoznajú znaky prebúdzajúcej prírody, jarné kvety, kríky a stromy. Uvedomia si dôležitosť spolunažívania so živou a neživou prírodou. Utvoria si pozitívny vzťah ku knihe a k literárnemu umeniu. Deťom bude umožnené aktívne hrať sa v knižnom kútiku, vytvoriť si vlastný čitateľský preukaz, navštíviť knižnicu, bude im vytvárané podnetné literárne prostredie, ktoré im umožní prístup k detskej i encyklopedickej literatúre.

**Témy týždňov:**

* **Marec mesiac knihy**
* **Príroda sa prebúdza**
* **Jar na záhrade a na lúke**



# APRÍL

**Očakávané výstupy :**

Deti sa pomocou vhodných hier a aktivít zoznámia so životom domácich a hospodárskych zvierat a ich mláďat, budú poznať typické znaky týchto živočíchov. Oboznámia sa s príchodom Veľkej noci. Poskytneme im i priestor na vnímanie, pozorovanie, objavovanie a uvedomovanie si hodnôt ľudových tradícií vo svojej obci. Deti budú poznať básne a piesne s danou tematikou. Dojmy, zážitky budú vyjadrovať rôznymi umeleckými výrazovými prostriedkami.

**Témy týždňov :**

* **Sviatky jari**
* **Domáce zvieratá a ich mláďatá**
* **Len si deti všimnite, čo je krásy na svete**

# MÁJ

 Mesiac máj je v našej materskej škole venovaný matkám, rodine, domovu, vlasti.

**Očakávané výstupy :**

Deti sa oboznámia so sviatkom mamičiek, vyrobia darčeky pre mamičky, vnímajú starostlivosť matky o deti, pripravia besiedku pre mamičky.

Prežívajú vzťah k rodine, posilňujú si lásku k matke, členom rodiny, uvedomia si aké sú dôležité rodinné vzťahy , poznajú svoju úlohu v rodine, rozdelenie úloh v rodine, Deti sa pomocou vhodných hier a aktivít zoznámia s bezpečnosťou v prírode, spoznajú význam vody pre človeka, spoznajú zásady chovania sa v prírode, oboznámia sa a spoznajú cudzokrajné zvieratá. Posilnia si úctu a lásku k svojej rodnej obci, vlasti. Aktívne budú spoznávať svoju dedinu, jej dominanty, erb obce.

**Témy týždňov:**

* **Mamička má sviatok**
* **Cudzokrajné zvieratá**
* **Dedinka v údolí**
* **Moja rodná vlasť**

****

**JÚN**

 Mesiac Jún je v našej materskej škole venovaný deťom, letu, prírode vôkol nás.

**Očakávané výstupy :**

Deti sa zoznámia so skutočnosťou, že na zemi žijú aj deti inej rasy, národnosti. Prostredníctvom hier deti získajú základné poznatky o právach dieťaťa, ich zámerom je viesť deti k tolerancii a kultúre vzájomných vzťahov. Uvedomia si jedinečnosť a dôležitosť vlastnej osobnosti. Budú pozorovať, vnímať a objavovať prírodu v lete. Rozvinú si enviromentálne cítenie, uvedomia si význam a hodnotu životného prostredia nielen pre človeka, ale i pre rôzne živočíchy, pocítia potrebu starať sa o prírodu a život v nej. Pani učiteľky sa stanú sprievodcami detí na ceste ich poznávania, budú im navodzovať situácie pre aktívne učenie, vytvárať im priestor na prezentáciu vlastných skúseností.

**Témy týždňov:**

* **Planéta detí**
* **Naša krásna Zem**
* **Poďme spolu do prírody**
* **Lúčime sa, škôlka milá...**

***Štandardy, ktoré sa plnia priebežne počas celého školského roka***

***Zdravie a pohyb***

- Má osvojené základné hygienické návyky (použitie toalety a toaletného papiera,

 umývanie rúk po použití toalety, umývanie rúk pred jedlom a po zašpinení sa atď.).

- Ovláda základné sebaobslužné činnosti.

- Udržiava poriadok vo svojom okolí.

- Aktívne sa zúčastňuje na príprave stolovania (desiata, obed, olovrant), používa príbor

 a dodržiava čistotu pri stolovaní.

- Dodržiava pravidlá v pohybových hrách.

***Človek a spoločnosť***

***-*** Vie, koľko má rokov.

- Oslovuje menom rovesníkov v triede.

***-*** Pozná mená učiteliek v triede.

***-*** Volí vhodný pozdrav vzhľadom na aktuálnu situáciu.

***-*** Odzdraví primerane situácii akceptujúc osobu, s ktorou sa zdraví.

- Používa pozdrav, prosbu, poďakovanie, ospravedlnenie vzhľadom na aktuálnu

 situáciu.

- Plynule rozpráva o svojich záľubách aj povinnostiach.

- Nadviaže adekvátny sociálny kontakt (verbálny i neverbálny) s inými osobami –

 deťmi i dospelými.

- Správa sa ohľaduplne k deťom i dospelým.

- Rešpektuje dohodnuté pravidlá spoločensky prijateľného správania.

- Sústredí sa na činnosť na základe zapojenia vôľových vlastností.

- Spolupracuje v skupinovej činnosti na základe osobných predpokladov.

- Dokončuje individuálnu alebo skupinovú činnosť.

- Reaguje spoločensky prijateľným spôsobom na aktuálne prejavy emócií – pozitívne i

 negatívne.

- V dialógu vie vypočuť iných (deti i dospelých).

- Správa sa priateľsky k deťom i dospelým.

- Požiada o pomoc, keď si to situácia vyžaduje.

- Poďakuje za pomoc od druhých.

- Poskytne iným pomoc

- Obdarí druhých.

- Podelí sa o veci.

- Reaguje adekvátne na dobré skutky.

- Presadzuje sa v hre alebo v činnosti spoločensky prijateľným spôsobom.

- Nenásilne rieši konflikt.

- Odmieta nevhodné správanie.

- Uvedomuje si na elementárnej úrovni dôsledky svojho správania.

***Jazyk a komunikácia***

- Aktívne a spontánne nadväzuje rečový kontakt s inými osobami – deťmi i dospelými.

- Reaguje na neverbálne signály (gestá, mimiku), udržuje očný kontakt, hlasnosť

 prejavu prispôsobuje situácii.

- Používanie jazyka prispôsobuje sociálnym situáciám a vzťahom.

- Pozná a dodržuje základné pravidlá vedenia dialógu.

- Rozumie spisovnej podobe jazyka.

- Dokáže jednoducho vysvetliť, prečo je písaná reč dôležitá.

- Uvedie jednoduché príklady dôležitosti písanej reči.

- Vníma a vie primerane vysvetliť rozdiel medzi poéziou (básničkou) a prozaickými

 žánrami.

- Pri činnostiach s knihou rozumie a aktívne (v primeraných ekvivalentoch) používa

 výrazy ako autor, kniha, strana, spisovateľ.

- Pri listovaní a prezeraní knihu správne drží.

- Ukáže titulnú stranu knihy.

- Ukáže začiatok čítania textu.

- Listuje v knihe správnym smerom.

- Rozpozná, kde je v knihe uvedený názov a autor knihy.

- Identifikuje pri čítaní slová v správnej smerovej orientácii (zľava - doprava).

- Ukáže pri čítaní riadky v správnej smerovej orientácii (zľava – doprava, zhora -

 nadol).

- Identifikuje niektoré písmená abecedy.

- Pri kreslení a grafomotorických činnostiach sedí vzpriamene, vzdialenosť očí od

 podložky je primeraná.

- Úchop a tlak ceruzky zodpovedá norme.

**Legenda:**

ÚVŠ – Úvodné výkonové štandardy

ČSP – Človek a svet práce

JK – Jazyk a komunikácia

UK-VV – Umenie a kultúra – výtvarná výchova

MI – matematika a práca s informáciami

UK-HV – Umenie a kultúra – hudobná výchova

ČP – Človek a príroda

ZP – Zdravie a pohyb

ČS – Človek a spoločnosť